**1. melléklet: Feladatlap**

**1. vizsgálat: Mi ég a gyertyában?**

1. Gyújtsátok meg a gyertyát! Figyeljétek meg, hogy a paraffin hogyan olvad meg a kanóc tövénél és tölt ki egy kicsiny krátert.

2. Egy csupasz paraffindarabot (amely lecsurgott és megdermedt) csipesszel tartsatok bele a lángba. Figyeljétek meg, hogy mi történik és mi nem történik vele!

3. Ne fújjátok el a gyertyát, mert mindjárt megint szükség lesz rá!

**2. vizsgálat: A gyertya „visszagyújtása”**

1. Nézzétek meg, hogy van-e olvadt paraffin a kanóc körüli „kráterben” (Bizonyára van, hiszen már jó ideje ég a gyertya.)

3. Fújjátok el a gyertya lángját és figyeljétek meg, ahogy fehér „füst” tekeredik fölötte.

4. Azonnal gyújtsátok meg ismét a gyertyát és a lángjába tartva gyújtsatok meg egy hurkapálcikát!

5. Fújjátok el a gyertya lángját (de a hurkapálcát ne!), és tartsátok az égő hurkapálcát a kavargó fehér füstbe, de úgy, hogy a kanóccal ne érintkezzen, attól kb. 8 mm-nyire legyen. (Ha nem történik semmi, gyújtsátok meg újra a gyertyát; várjatok egy kicsit, hogy megint legyen olvadt paraffin a kanóc körül, és próbálkozzatok újra!

6. Fújjátok el a gyertyát!

**3. vizsgálat: A mécses magától elalszik**

1. Tegyetek mélytányérba egy teamécsest és öntsetek mellé annyi (picit megszínezett) vizet, hogy az a mécses magasságának ⅔-áig érjen.

2. Gyújtsátok meg a mécsest, tarsatok fölé a szájával lefelé egy nagyobb üvegpoharat és azt lassan eresszétek le a tányérba, hogy befedje az égő mécsest.

3. Figyeljétek a mécses lángjának változását és azt, hogy a vízzel mi történik.

4. Írjátok és rajzoljátok le a tapasztalatokat!

**4. vizsgálat: Van-e árnyéka a gyertyalángnak?**

1. Gyűjtsetek össze olyan dolgokat, amelyeknek van, illetve nincs árnyéka!

2. Gyújtsátok meg a gyertyát, tartsatok mögé egy fehér lapot, majd világítsátok meg zseblámpával!

3. Figyeljétek, hogy milyen a gyertyának és milyen a lángnak az árnyéka a lapon.

4. Fújjátok el a gyertyát és rajzoljátok le, hogy milyennek látjátok az egyik és a másik árnyékot!